H., comes Nivernensis, dilectis in Christo amicis, decano Carnotensi et archidiacono Parisiensi, salutem in Domino. Sciatis qnod nos tenemus in feodo et homagio de karissima domina mea Blancha, illustri comitissa Campanie, Castrum-Censorium, Petra-pertusum, Huchionum et terram Huchionensem ut predecessores nostri de suis predecesoribus tenuerunt. Verum, cum dominus noster, Eduensis episcopus, castra illa cum pertinenciis ad Eduensem ecclesiam asseret pertinere, ea supposuit interdicto pro eo, quod eadem domina comitissa, licet pluries requisita, nolebat de ipso capere castra illa. Cum igitur nos nunquam recusaverimus, nec adhuc recusemus super hiis stare juri ubi debebimus, ipsam sententiam penitus relaxari. Datum, apud Bulutiacum, anno Gracie Mº CCº quarto-decimo.